अनुमान से 6% ज्यादा ग्रोथ, आय-मुनाफा बढ़ने की रफ्तार में अडाणी एंटरप्राइजेज टॉप पर
top-50 companies Income increased by 21% in financial year 2022-23, फाइनेंशियल ईयर 2022-23 में टॉप-50 कंपनियों की आय 21% बढ़ी, अनुमान से 6% ज्यादा ग्रोथ
देश की टॉप लिस्टेड कंपनियों की आय एक्सपर्ट्स के अनुमान से ज्यादा बढ़ी है। मार्च में खत्म हुए फाइनेंशियल ईयर के लिए अब तक निफ्टी 50 की 43 कंपनियों ने नतीजे आए हैं।
कोटक इंस्टीट्यूशनल इक्विटीज के मुताबिक, 1 अप्रैल 2022 से 31 मार्च 2023 के बीच इनकी आय 21% बढ़ी, जबकि अनुमान 15% बढ़ोतरी का था। इस दौरान टॉप-40 कंपनियों की आय बढ़ी, जबकि सिर्फ 3 कंपनियों की आमदनी में कमी आई है।
टॉप 43 कंपनियों की कुल आय 57.6 लाख करोड़
बीते फाइनेंशियल ईयर में टॉप 43 कंपनियों की कुल आय 57.6 लाख करोड़ रही। इनका मुनाफा भी 5.6 लाख करोड़ रुपए रहा, जो 2021-22 के मुकाबले 9% ज्यादा है। आय और मुनाफा बढ़ने की रफ्तार में अडाणी एंटरप्राइजेज अव्वल रही। हालांकि आय और मुनाफे की रकम के मामले में रिलायंस इंडस्ट्री टॉप कंपनी रही। एसबीआई, एचडीएफसी बैंक, आईसीआईसीआई बैंक और ऑटोमोबाइल कंपनियों ने भी उम्दा प्रदर्शन किया।
बिक्री, उत्पादन बढ़ने से बढ़ी आय
एलकेपी सिक्युरिटीज के रिसर्च हेड एस रंगनाथन ने बताया कि कॉरपोरेट आय दाम बढ़ाने से नहीं, बल्कि बिक्री और उत्पादन बढ़ने से बढ़ी है। अभी करीब 75% क्षमता पर मैन्युफैक्चरिंग हो रही है। 4 माह पहले तक ये आंकड़ा 70% के आसपास था।
SBI मुनाफे में सिर्फ रिलायंस से पीछे
